Hooker Headers 2289-3 Hooker Headers LS Engine Swap Headers - Free Shipping on All Orders @ JEGS
Hooker Headers 2289-3 - Hooker Headers LS Engine Swap Headers
LS Engine Swap Headers1966-72 GM A-Body Chevelle/El Camino/Monte Carlo/Sprint1.75" Primary Tubes3" CollectorsGen III/IV (LS1/LS2/LS6/LS7) Engine Swap"Darksides" Black Ceramic Coated
Hooker Headers 2289-3 - Hooker Headers LS Engine Swap Headers Details
1966-72 A-Body LS Engine Swap Headers
Hooker Headers 520-2289-3 NATURE CONSERVATION and its PARTNERSHIP WITH JACKALS
‘n Ramp. Dis hoe Wes-Kaapse boere die skade beskryf wat hulle as gevolg van roofdiere ly. Roofdiere vernietig tot dertig persent van hulle diere.
Daar is boere wie se hele lammeroeste deur roofdiere gedood is. Vier-en twintig boerdery-eenhede van een landbouvereniging het in net een jaar 3730 lammers as gevolg van roofdiere verloor. Teen R500 per lam is dit ‘n verlies van R1 865 000.
Roofdiere dood ook beeste, wild en volstruiskuikens.
Hierdie probleem is nie tot die Wes-Kaap beperk nie – dit strek regoor Suid-Afrika en Suidwes-Afrika.
Voorkomende maatreëls soos nekbande, klokkies en anatoliese herdershonde werk net vir ‘n rukkie, dan leer die jakkalse hoe om dit te omseil.
Skape met nekbande word nou lewend stuksgewys van agter opgevreet. Koeie word van agter opgevreet terwyl hulle kalf. Jakkalse jag al hoe meer in troppe: party hou die anatoliese herdershond besig terwyl ander agter sy rug onder die skape maai.
Boere het al donkies of alpakkas saam met skape laat loop, al die skape snags in die kraal laat slaap, skape selfs met diesel of petrol of urine laat besmeer om die jakkalse te probeer weghou, maar niks help nie. Die jakkalse dood skape en die enigste manier om dit te verhoed is om die oorbevolking jakkalse uit te roei.
Maar in hulle vernietigingsproses het die jakkalse ‘n gedugte bondgenoot: Wes-Kaapse Natuurbewaring of CapeNature, soos hulle hulleself noem. Hulle sorg dat die boer wat sy vee teen roofdiere beskerm, strafregtelik vervolg kan word.
Volgens CapeNature se 2010-jagordonnansie, moet ‘n boer elke drie maande ‘n permit bekom voordat hy sy vee teen probleemdiere mag beskerm. Doen jy dit nie, kan jy krimineel vervolg word en staan jy onder meer ‘n kans om jou vuurwapen en voertuig te verloor.
CapeNature roem daarop dat hy dié wetgewing toets sodat dit uiteindelik regoor die land kan geld.
Almal weet reeds teen watter burokratiese teistering jy stuit as jy enigiets uit hierdie staat probeer kry, daarom beskou boere die probleemdierpermit en jakkalsbeskerming as net nog ‘n hou wat die staat teen die boer probeer inkry om hom van sy grond af te dwing.
Ook teen die tweebeenjakkalse wat boere se skape steel, doen die staat weinig, sodat diefstal talle boere in groot gebiede al gedwing het om heeltemal van skaapboerdery af te sien.
Die staat se jakkalsbeskerming benadeel nie net die boer nie – dit benadeel ook elkeen wat graag ‘n skaaptjoppie of -ribbetjie op die kole gooi. Skaapvleis het byna onbetaalbaar duur geword. Dit is die regstreekse gevolg van probleemdiere en diefstal wat die boer se boerdery onlonend en die verbruiker se verbruik onverkwiklik duur maak.
Dit is elke staat se plig om die landbou te ondersteun en te bewaar. Hongersnood is immers ‘n baie lelike ding. Maar in stede van sy plig te doen, probeer die ANC-regering sake vir die boer so onmoontlik as moontlik maak, soos ook met sy jakkalsbeskerming wat aan aandadigheid grens.
Dit is tyd dat elke verbruiker ook toetree tot die stryd om die boer teen die staat te beskerm sodat ons voedselvoorsiening op ‘n volhoubare – en bekostigbare – grondslag geplaas kan word.